Document ID: 32011R1262

KOMISIJAS ĪSTENOŠANAS REGULA (ES) Nr. 1262/2011
(2011. gada 5. decembris),
ar ko groza V pielikumu Padomes Regulā (EK) Nr. 1342/2007 attiecībā uz noteiktu Krievijas Federācijas tērauda izstrādājumu daudzuma ierobežojumiem
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1342/2007 par dažu tādu ierobežojumu pārvaldību, kuri attiecas uz noteiktu tērauda izstrādājumu importu no Krievijas Federācijas (1), un jo īpaši tās 5. pantu,
tā kā:
(1)
Eiropas Kopiena un Krievijas Federācija 2007. gada 26. oktobrī parakstīja nolīgumu par tirdzniecību ar dažiem tērauda izstrādājumiem (2) (“nolīgums”).
(2)
Nolīguma 3. panta 3. punktā ir paredzēts, ka attiecīgajā gadā neizmantoto daudzumu pārnešana uz nākamo gadu ir pieļaujama ne vairāk kā 7 % apmērā no atbilstīgā daudzuma ierobežojuma, kas noteikts nolīguma II pielikumā.
(3)
Saskaņā ar nolīguma 3. panta 4. punktu uz citām izstrādājuma grupām var pārcelt ne vairāk kā 7 % no konkrētas izstrādājumu grupas daudzuma ierobežojuma.
(4)
Krievija informēja Eiropas Savienību par nodomu nolīgumā noteiktajā termiņā izmantot 3. panta 3. un 4. punkta noteikumus. Tāpēc atbilstoši Krievijas prasībai ir lietderīgi pielāgot daudzuma ierobežojumus 2011. gadam.
(5)
Nolīguma 10. pantā ir paredzēts, ka katras ikgadējās nolīguma atjaunošanas laikā daudzumus attiecībā uz katru izstrādājumu grupu palielina par 2,5 %.
(6)
Attiecīgi būtu jāgroza Regula (EK) Nr. 1342/2007,
IR PIEŅĒMUSI ŠO REGULU.
1. pants
Regulas (EK) Nr. 1342/2007 V pielikumu aizstāj ar šīs regulas pielikuma tekstu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 5. decembrī

Labels: 18
3
1